ananddey/assamese-wiki-corpus huggingface dataset:
ৰেজা আল্লামেজাদেহ

ৰেজা আল্লামেজাদেহ (ফাৰ্চী :رضا علامه‌زاده) হৈছে নেদাৰলেণ্ডত বসবাস কৰা ইৰাণত জন্মগ্ৰহণ কৰা এজন ডাচ চলচ্চিত্ৰ নিৰ্মাতা, চলচ্চিত্ৰ সমালোচক আৰু লেখক। তেওঁ মূলতঃ শৰণাৰ্থীসকলৰ ওপৰত নিৰ্মিত চলচ্চিত্ৰ যেনে দ্য গেষ্টছ অৱ হোটেল এষ্টোৰিয়া (১৯৮৮) আৰু ইৰাণৰ ইছলামিক শাসন-ব্যৱস্থাৰদ্বাৰা ইউৰোপত বিৰোধী নেতাসকলক হত্যা কৰা ঘটনাৰ ওপৰত আধাৰিত হোলী ক্ৰাইম (১৯৯৪) নামৰ তথ্যচিত্ৰখনৰ বাবে জনাজাত।

আল্লামেজাদেহৰ জন্ম ১৯৪৩ চনত ইৰাণৰ মাজন্দৰাণ প্ৰদেশৰ ছাৰী চহৰত হৈছিল। তেওঁ ১৯৬৬ চনৰপৰা ১৯৬৯ চনলৈ "তেহৰাণ একাডেমী অৱ ফিল্ম এণ্ড টেলিভিছন"ত চলচ্চিত্ৰ পৰিচালনাৰ অধ্যয়ন কৰিছিল। চলচ্চিত্ৰ নিৰ্মাণৰ সমান্তৰালভাৱে তেওঁ শিশুৰ বাবে কিতাপ, উপন্যাস আৰু চুটি গল্পও লিখে আৰু প্ৰকাশ কৰে। তেওঁ আমেৰিকাৰ ভাৰ্জিনিয়াৰ হলিন্স বিশ্ববিদ্যালয়, যুক্তৰাজ্যৰ লিডছ মেট্ৰ’পলিটিন বিশ্ববিদ্যালয় আৰু নেদাৰলেণ্ডৰ আন্তৰ্জাতিক আৰ/টিভি প্ৰশিক্ষণ কেন্দ্ৰকে ধৰি বিভিন্ন বিশ্ববিদ্যালয়ত চলচ্চিত্ৰ আৰু টেলিভিছন সম্পৰ্কীয় পাঠ্যক্ৰমৰ অধ্যাপনা কৰে। তেওঁ ১৯৮৩ চনৰপৰা নেদাৰলেণ্ডত বসবাস কৰি আছে।

আল্লামেজাদেহ কুৰ্দিছ চিনেমাৰ অন্যতম সমৰ্থক আছিল। তেওঁৰ মাতৃভাষা ফাৰ্চী আৰু তেওঁ ইংৰাজী তথা কিছু পৰিমাণে ডাচ আৰু স্পেনিছ ভাষাতো সাৱলীল। ইউৰোপলৈ পলাই যোৱাৰ পাছত তেওঁ কেইবাখনো চলচ্চিত্ৰ নিৰ্মাণ কৰিছে।

ইৰাণিয়ান টেবু লিখাৰ সময়ত ৰেজা আল্লামেজাদেহক ইৰাণত প্ৰৱেশ কৰাত নিষেধাজ্ঞা আৰোপ কৰা হৈছিল। যাৰ বাবে তেওঁ বন্ধু-বান্ধৱীৰ সহায় লৈছিল, যিসকলে বাহাই ধৰ্মৰ ওপৰত শতিকা জুৰি থকা নিষেধাজ্ঞা সন্দৰ্ভত অনুসন্ধান কৰিবলৈ ইৰাণৰ ভিতৰত গোপনে দৃশ্যগ্ৰহণ কৰিছিল। ইৰাণত থকা সকলোবোৰ দৃশ্য পৰিচালকগৰাকীৰ স্থানীয় যোগাযোগৰ জৰিয়তে গোপনে শ্বুট কৰা হৈছিল। এই চলচ্চিত্ৰখনত তেওঁ ইৰাণৰ বাহাই সংখ্যালঘুসকলে সন্মুখীন হোৱা নিৰ্যাতনৰ ইতিহাসৰ ওপৰত দৃষ্টি আকৰ্ষণ কৰিছে। যিসকল ইৰাণীয়ে বাহাইসকলক তেওঁলোকৰ অধিকাৰ প্ৰদান কৰা উচিত বুলি বিশ্বাস কৰে, তেওঁলোকেও প্ৰায়ে এই বিষয়ত মৌন হৈ থকাৰ সিদ্ধান্ত লয়—যাৰ বাবে ছবিখনৰ নাম এনেদৰে ৰখা হৈছে। এই সন্দৰ্ভত আল্লামেজাদেহে কয়, "মোৰ গৃহ চহৰত প্ৰৱেশ কৰাত বাধা থকা সত্ত্বেও মই মোৰ উৎসৰ্গিত বন্ধুসকলৰ সহায়ত ইৰাণৰ ভিতৰত গভীৰভাৱে চিত্ৰগ্ৰহণ কৰিবলৈ সক্ষম হৈছিলোঁ, যিসকলে মোৰ প্ৰয়োজনীয় সমলসমূহ সংগ্ৰহ কৰিবলৈ নিজৰ জীৱনকো বিপন্ন কৰিছিল।"

তথ্যসূত্ৰ

বাহ্যিক সংযোগ

The Biography and Works of Reza Allamehzadeh
Interview with Reza Allamehzadeh on the documentary 'Holy Crime' (Radio Zamaneh, in Persian)
About the documentary 'Iranian Taboo' (Own homepage)
A Collection of Reza Allamehzadeh's Documentary films, Online Archives of California

শ্ৰেণী:সাহিত্যিক
শ্ৰেণী:চলচ্চিত্ৰ
শ্ৰেণী:সমালোচক
শ্ৰেণী:ইৰানৰ ব্যক্তি
লিনা টিঅ'

লিনা টিঅ' পিক লিম (ইংৰাজী: Lina Teoh Pick Lim; জন্ম: ৭ জুলাই ১৯৭৬) এগৰাকী মালয়েছিয়ান অভিনেত্ৰী, টেলিভিছন ঘোষিকা, মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে মিছ মালয়েছিয়া ৱৰ্ল্ড ১৯৯৮ ৰ মুকুট লাভ কৰিছিল। তেওঁ ছেচেলচৰ মাহেত অনুষ্ঠিত মিছ ৱৰ্ল্ড ১৯৯৮ প্ৰতিযোগিতাত মালয়েছিয়াক প্ৰতিনিধিত্ব কৰি দ্বিতীয় ৰানাৰ্ছ-আপৰ খিতাপ অৰ্জন কৰিছিল।

ব্যক্তিগত জীৱন

অষ্ট্ৰেলিয়াৰ মেলবৰ্ণত এজন মালয়েছিয়ান চীনা পিতৃ আৰু এগৰাকী ডাচ মাতৃৰ কোলাত জন্মগ্ৰহণ কৰা টিঅ’ৱে তেওঁৰ প্ৰাপ্তবয়স্ক জীৱনৰ বেছিভাগ সময় মালয়েছিয়াৰ মালাক্কা আৰু কুৱালালামপুৰত অতিবাহিত কৰিছিল। কিশোৰ অৱস্থাৰ শেষৰফালে আৰু ২০ বছৰ বয়সৰ সময়ছোৱাত তেওঁ দক্ষিণ-পূব এছিয়াৰ বিভিন্ন ঠাই ভ্ৰমণ কৰি বহুতো নামী-দামী ব্ৰেণ্ডৰ টেলিভিছন বিজ্ঞাপন আৰু প্ৰিণ্ট এডৰ বাবে মডেলিং কৰাৰ লগতে ৰেম্প মডেল হিচাপেও কাম কৰিছিল। টিঅ’ৱে ১৯৮০-১৯৯২ চনলৈকে 'শ্ব’ বিজ ডান্স একাডেমী'ত প্ৰশিক্ষণ লৈছিল, য’ত তেওঁ ১২ বছৰ ধৰি জাজ বেলে অধ্যয়ন কৰিছিল। ১৯৯৮ চনত তেওঁ অষ্ট্ৰেলিয়ান ইনষ্টিটিউট অফ ড্ৰামেটিক আৰ্টছৰপৰা শিক্ষা সমাপ্ত কৰে।

বছৰ বছৰ ধৰি তেওঁ মালয়েছিয়াত বহুতো টেলিভিছন কাৰ্যসূচীৰ আঁত ধৰিছে, যাৰ ভিতৰত আছে চেনেল ভি ৰ বাবে 'ৱাচ-ইউ-ৱাণ্ট', এটা মালয়েছিয়ান পৰ্যটন ধাৰাবাহিক, এটা ক্ৰীড়া ধাৰাবাহিক, এটা ব্যাৱসায়িক ধাৰাবাহিক, এটা প্ৰেৰণাদায়ক টক শ্ব’ আৰু এটা মহিলাৰ টক শ্ব’।

সৌন্দৰ্য প্ৰতিযোগিতা

মিছ ৱৰ্ল্ড ১৯৯৮

টিঅ’ ১৯৯৮ চনৰ মিছ ৱৰ্ল্ড মালয়েছিয়া নিৰ্বাচিত হয় আৰু তাৰ পিছত ছেচেলচত অনুষ্ঠিত হোৱা আন্তঃৰাষ্ট্ৰীয় মিছ ৱৰ্ল্ড ১৯৯৮ প্ৰতিযোগিতাত মালয়েছিয়াক প্ৰতিনিধিত্ব কৰে। এক আশ্চৰ্যজনক অভিজ্ঞতাৰ মাজেৰে টিঅ’ৱে পেৰিছত এসপ্তাহ আৰু তাৰ পিছত ছেচেলচৰ ধুনীয়া দ্বীপ মাহেত তিনি সপ্তাহ কটাইছিল, য’ত প্ৰতিযোগিতাৰ চূড়ান্ত পৰ্যায় অনুষ্ঠিত হৈছিল। সমগ্ৰ বিশ্বৰ ৯৩ গৰাকী প্ৰতিযোগীৰ সৈতে প্ৰতিদ্বন্দ্বিতা কৰি টিঅ’ৱে অৱশেষত বিজয়ী ইজৰাইলৰ লিনোৰ আবৰ্গিল আৰু প্ৰথম ৰানাৰ্ছ-আপ ফ্ৰান্সৰ ভেৰোনিক কেলোকৰ পিছতে দ্বিতীয় ৰানাৰ্ছ-আপৰ স্থান লাভ কৰে। তেওঁক ১৯৯৮ চনৰ মিছ ৱৰ্ল্ড এছিয়া আৰু ওচেনিয়া হিচাপে ঘোষণা কৰা হৈছিল। মিছ ৱৰ্ল্ড প্ৰতিযোগিতাত এগৰাকী মালয়েছিয়ান প্ৰতিযোগীৰ বাবে এয়া এতিয়ালৈকে (২০২১ চনলৈকে) সৰ্বোচ্চ সাফল্য।

অভিনয় জীৱন

টিঅ’ৱে স্থানীয় ইংৰাজী ধাৰাবাহিক কপিতিয়ামত এগৰাকী অহংকাৰী ছিংগাপুৰৰ অধিবক্তা চুচান লাউৰ মুখ্য চৰিত্ৰত অভিনয় কৰিছিল। ইয়াৰ উপৰি তেওঁ থিয়েটাৰ প্ৰডাকশ্যন ‘ফৰএভাৰ টাইৰিন’ত এগৰাকী অদ্ভুত পুথিভঁৰালী আৰু মাল্টি-মিডিয়া নাটক ‘লাইট বাল্বচ’ত এগৰাকী গায়িকাৰ চৰিত্ৰত অভিনয় কৰিছিল। এই চৰিত্ৰটোৰ বাবে তেওঁ এছিয়ান টেলিভিছন এৱাৰ্ডছত "শ্ৰেষ্ঠ অভিনেত্ৰী"ৰ ৰানাৰ্ছ-আপ বঁটা লাভ কৰিবলৈ সক্ষম হৈছিল। লগতে এই ধাৰাবাহিকখনৰ জৰিয়তে তেওঁৰ বহুতো অভিনেতা-কৰ্মী আৰু সহ-অভিনেতা ডগলাছ লিমৰ (শ্ৰেষ্ঠ অভিনেতাৰ বাবে মনোনীত) সৈতে এক চিৰস্থায়ী বন্ধুত্ব গঢ়ি উঠিছিল।

টিঅ’ৱে নেশ্যনেল জিঅ’গ্ৰাফিক চেনেলৰ বাবে ‘এ লিডাৰছ লিগেচি: তুন আব্দুল ৰাজাক’ নামৰ এখন তথ্যচিত্ৰও প্ৰযোজনা কৰিছিল।

তথ্যসূত্ৰ

বাহ্যিক সংযোগ

www.linateoh.com

শ্ৰেণী:মডেল
শ্ৰেণী:সৌন্দৰ্য প্ৰতিযোগী
নলবাৰী চিকিৎসা মহাবিদ্যালয় আৰু চিকিৎসালয়

নলবাৰী চিকিৎসা মহাবিদ্যালয় আৰু চিকিৎসালয় অসমৰ নলবাৰী জিলাৰ নলবাৰীত অৱস্থিত এখন চৰকাৰী চিকিৎসা মহাবিদ্যালয়। ২০২৩ চনত চিকিৎসা মহাবিদ্যালয়খন কাৰ্যক্ষম হয়। অসম চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। নলবাৰী চিকিৎসা মহাবিদ্যালয় ৰাষ্ট্ৰীয় চিকিৎসা আয়োগৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২৩-২৪ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে।

ইতিহাস

নলবাৰী জিলাৰ দক্ষিণ গাঁৱত ১৩২ বিঘা ভূমি সামৰি নিৰ্মাণ কৰা এই চিকিৎসা মহাবিদ্যালয়খনৰ ২০১৯ ত তদানিন্তন মুখ্যমন্ত্ৰী সৰ্বানন্দ সোণোৱালে আধাৰশিলা স্থাপন কৰিছিল। ভাৰতৰ প্ৰধানমন্ত্ৰী নৰেন্দ্ৰ মোদীয়ে ২০২৩ চনৰ ১৪ এপ্ৰিলত গুৱাহাটীৰ চাংসাৰিত নিৰ্মিত অখিল ভাৰতীয় আয়ুৰ্বিজ্ঞান প্ৰতিষ্ঠান, গুৱাহাটী লগতে আন তিনিখন চৰকাৰী চিকিৎসা মহাবিদ্যালয় আনুষ্ঠানিকভাৱে উদ্বোধন কৰে।
এই তিনিখন চৰকাৰী চিকিৎসা মহাবিদ্যালয়ৰ ভিতৰত নলবাৰী চিকিৎসা মহাবিদ্যালয় অন্যতম। ডাঃ যোগেশ শৰ্মা মহাবিদ্যালয়খনৰ প্ৰতিষ্ঠাপক অধ্যক্ষ।

পাঠ্যক্ৰম

২০২৩-২৪ শিক্ষাবৰ্ষত মহাবিদ্যালয়খনে ১০০ গৰাকী চিকিৎসা বিজ্ঞানৰ শিক্ষাৰ্থীৰ সৈতে শিক্ষাবৰ্ষ আৰম্ভ কৰাৰ অনুমতি লাভ কৰিছে।

অৱস্থান

নলবাৰী চিকিৎসা মহাবিদ্যালয় অসমৰ নলবাৰী জিলাৰ নলবাৰী চহৰৰ দক্ষিণগাঁৱত অৱস্থিত। ইয়াৰ নিকটৱৰ্তী নলবাৰী ৰেল ষ্টেচনৰ পৰা ই ১২ কিঃমিঃ আৰু লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা ৬৯ কিঃমিঃ নিলগত অৱস্থিত। নলবাৰী চহৰৰ পৰা মহাবিদ্যালয়লৈ যাতায়াতৰ সু-ব্যৱস্থা আছে।

তথ্য উৎস

শ্ৰেণী:অসমৰ চিকিৎসা মহাবিদ্যালয়
শ্ৰেণী:অসমৰ চিকিৎসালয়
শ্ৰেণী:নলবাৰী জিলা
ছী-উল্ফ (ৰোমৰ শ্ৰুতিকথা)

ছী-উল্ফ (ইংৰাজী: She-Wolf, লেটিন ভাষাত লুপা (lupa)) ৰোমৰ প্ৰাচীন শ্ৰুতিকথাত বৰ্ণিত এজনী মাইকী ইটালীয়ান কুকুৰনেছীয়া বাঘ৷ আলবা লংগাৰ ৰজা আমুলিয়াছৰ আদেশ অনুসৰি যমজ সন্তান ৰোমুলাছ আৰু ৰেমুছক বনত এৰি দিয়াৰ পিছত ছী-উল্ফে তেওঁলোকক স্তনপান কৰাইছিল আৰু আশ্ৰয় দিছিল। তাই লুপাৰকেল নামেৰে জনাজাত নিজৰ গুহাত কেঁচুৱাদুটিক যত্ন লৈছিল৷ পৰৱৰ্তী সময়ত সিহঁতক এজন ভেড়াৰখীয়া ফাউষ্টুলাছে আৱিষ্কাৰ কৰিছিল। পিছলৈ ৰোমুলাছ ৰোমৰ প্ৰতিষ্ঠাপক আৰু প্ৰথম ৰজা হৈছিল আৰু দুয়োজন যমজ সন্তানেই আজিৰ ৰোমৰ প্ৰতিষ্ঠাপক হিচাপে নতুন ইতিহাসৰ পাতনি মেলিছিল। যমজ সন্তানক স্তনপান কৰাই থকা ছী-উল্ফৰ ছবিখন প্ৰাচীন কালৰ পৰাই ৰোমৰ প্ৰতীক আৰু প্ৰাচীন পৌৰাণিক কাহিনীৰ অন্যতম চিনাকি প্ৰতীক।

উৎপত্তি

ইটালীৰ প্ৰাচীন জনগোষ্ঠীৰ জগতত কুকুৰ নেছীয়া বাঘে বিশেষ স্থান লাভ কৰিছিল বুলি প্ৰমাণ পোৱা গৈছে। এটা কিংবদন্তি অনুসৰি হিৰ্পিনি লোকসকলে যেতিয়া তেওঁলোকৰ প্ৰথম উপনিবেশ সন্ধান কৰিছিল, তেতিয়া তেওঁলোকক এটা কুকুৰ নেছীয়া বাঘে বাট দেখুৱাই নিৰ্দিষ্ট স্থানলৈ লৈ গৈছিল। লুপাৰ্কেলৰ কাহিনীতো যমজ সন্তানৰ কাহিনী এটা কেন্দ্ৰীয় বিষয় আৰু সম্ভৱতঃ এই কাহিনীটো তেওঁলোকৰ কাহিনীতকৈও আগৰ কাহিনী। ৰোমান দেৱতা মাৰ্চৰ বাবেও কুকুৰ নেছীয়া বাঘ এটা পবিত্ৰ প্ৰাণী। প্ৰাচীন ৰোমান উৎসৱ লুপাৰকেলিয়াৰ সৈতে ইয়াৰ সম্পৰ্কক লৈ বিতৰ্ক চলি আছে।

গ্ৰীক শ্ৰুতিকথাত এপ'ল'ৰ মাতৃ লেট'ৱে হীৰাৰ পৰা পৰিত্ৰান পাবলৈ তেওঁক ছী-উল্ফ হিচাপে জন্ম দিছিল বুলি কোৱা হয়।

তথ্য সংগ্ৰহ

শ্ৰেণী:ৰোমান শ্ৰুতিকথা
জাকিৰ খান

জাকিৰ খান (১৯৬২/৬৩ – ১৯ অক্টোবৰ ২০১৯) বাংলাদেশৰ এগৰাকী চলচ্চিত্ৰ পৰিচালক আছিল। তেওঁ মুঠ ১১ খন বাংলাদেশী চলচ্চিত্ৰৰ পৰিচালনা কৰিছিল। ২০১৯ চনৰ ১৯ অক্টোবৰত তেওঁৰ মৃত্যু হয়৷ মৃত্যুৰ সময়ত তেওঁৰ বয়স আছিল ৫৬ বছৰ।

নিৰ্বাচিত চলচ্চিত্ৰ তালিকা

চাৰ অক্ষৰেৰ ভালোবাসা
মনেৰ অজান্তে

তথ্যসংগ্ৰহ

শ্ৰেণী:বাংলাদেশৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:মৃত ব্যক্তি
লিলি ৰছ টেইলৰ

লিলি ৰছ টেইলৰ (জন্ম: ১২ আগষ্ট, ১৮৮৬ চন – মৃত্যু: ১৮ নৱেম্বৰ, ১৯৬৯ চন) এগৰাকী আমেৰিকান একাডেমিক আৰু লেখিকা আছিল, যি ১৯১৭ চনত ৰোমৰ আমেৰিকান একাডেমীৰ প্ৰথম মহিলা ফেলো হয়।

জীৱনী

আলাবামাৰ অবাৰ্নত জন্মগ্ৰহণ কৰা লিলি ৰছ টেইলৰে উইচকনচিন–মেডিচন বিশ্ববিদ্যালয়ত ৰোমান অধ্যয়নৰ প্ৰতি আগ্ৰহ গঢ়ি তুলিছিল আৰু ১৯০৬ চনত এ.বি. ডিগ্ৰী লাভ কৰিছিল। সেই বছৰতে স্নাতক ছাত্ৰী হিচাপে ব্ৰিন মাউৰ কলেজলৈ গৈছিল, আৰু পি এইচ ডি লাভ কৰিছিল। ১৯১২ চনত লেটিন ভাষাত। তেওঁৰ ডিচাৰ্টেচন উপদেষ্টা আছিল টেনি ফ্ৰেংক। ১৯১২ চনৰপৰা ১৯২৭ চনলৈকে তেওঁ ভাছাৰত অধ্যাপনা কৰে আৰু ১৯১৭ চনত ৰোমৰ আমেৰিকান একাডেমীৰ চতুৰ্থ মহিলা ফেলো হয়।

১৯২৭ চনত টেইলৰ লেটিন ভাষাৰ অধ্যাপক আৰু ব্ৰিন মাউৰত সেই বিভাগৰ অধ্যক্ষ হয়। ১৯৪২ চনত তাত থকা স্নাতক বিদ্যালয়ৰ ডীন হিচাপে উঠিছিল। সেই বছৰতে তেওঁ আমেৰিকান ফিল’লজিকেল এছ’চিয়েশ্যনৰ সভানেত্ৰী হিচাপে কাৰ্যনিৰ্বাহ কৰিছিল আৰু ১৯৪৭ চনত প্ৰথম মহিলা বিজ্ঞানী হিচাপে তেওঁক কেলিফৰ্ণিয়া বিশ্ববিদ্যালয়ৰ ছাথেৰ অধ্যাপিকা হিচাপে নিযুক্তি দিয়া হৈছিল। ১৯৪৩ চনৰপৰা ১৯৪৪ চনলৈকে দ্বিতীয় বিশ্বযুদ্ধৰ সময়ত তেওঁ কৌশলগত সেৱাৰ কাৰ্যালয়ৰ প্ৰধান সমাজ বিজ্ঞান বিশ্লেষক আছিল। ১৯৪৫ চনত তেওঁ আমেৰিকান ফিল'চফিকেল ছ'চাইটিৰ সদস্য হিচাপে নিৰ্বাচিত হয়। ১৯৫১ চনত তেওঁ আমেৰিকান একাডেমী অৱ আৰ্টছ এণ্ড চাইন্সেছৰ ফেলো নিৰ্বাচিত হয়।

১৯৫২ চনত ব্ৰিন মাউৰৰপৰা অৱসৰ গ্ৰহণ কৰি তেওঁ ৰোমৰ আমেৰিকান একাডেমীৰ ক্লাছিকেল স্কুলৰ প্ৰফেচাৰ-ইন-চাৰ্জ হিচাপে সক্ৰিয় হৈ থাকে, আৰু নিউ জাৰ্চিৰ প্ৰিন্সটনৰ ইনষ্টিটিউট ফৰ এডভান্সড ষ্টাডিৰ সদস্য হিচাপে সক্ৰিয় হৈ থাকে। সেই বছৰতে তেওঁ আমেৰিকান এছ’চিয়েশ্যন অৱ ইউনিভাৰ্চিটি উইমেনৰপৰা এচিভমেণ্ট বঁটা লাভ কৰে।

তেওঁ ব্ৰিন মাউৰত অসংখ্য স্নাতক ছাত্ৰ-ছাত্ৰীক প্ৰশিক্ষণ দিছিল, বিশেষকৈ আইৰিন ৰ'জেনজৱেইগ (১৯৩১), বাৰ্থ মাৰ্টি (১৯৩৪), এগনেছ কিৰ্চপ লেক মিচেলছ (১৯৩৪), আৰু বেৰিল ৰ'ছন (১৯৬১)।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:লেখিকা
শ্ৰেণী:মৃত ব্যক্তি
কনকসেন ডেকা

কনকসেন ডেকা অসমৰ এজন প্ৰসিদ্ধ সাহিত্যিক, শিক্ষাবিদ, নাট্যকাৰ‎, চিন্তাবিদ আৰু সাংবাদিক। তেখেত অসম সাহিত্য সভাৰ ছিপাঝাৰ, চাপৰ অধিবেশন, বেলশৰ আৰু দক্ষিণপাট বিশেষ বাৰ্ষিক অধিবেশনৰ সভাপতি আছিল।

সামাজিক-সাংস্কৃতিক সংগঠন 'অসম ষ্টাৰ'-এ কনকসেন ডেকালৈ ২০২১ বৰ্ষত সাংবাদিকতাৰ জীৱনজোৰা সাধনা বঁটা ঘোষণা কৰে ৷

শিক্ষা

কনকসেন ডেকাই প্ৰাথমিক শিক্ষা বেলশৰ ১নং প্ৰাথমিক বিদ্যালয়ত গ্ৰহণ কৰে। ১৯৫৩ চনত বেলশৰ উচ্চ মাধ্যমিক বিদ্যালয়ৰ পৰা উচ্চ মাধ্যমিক শিক্ষান্ত পৰীক্ষাত উৰ্ত্তীৰ্ণ হয় আৰু ১৯৫৫ চনত নলবাৰী মহাবিদ্যালয়ৰ পৰা আই এ পাছ কৰে। ১৯৫৭ চনত কটন কলেজৰ পৰা স্নাতক ডিগ্ৰী লাভ কৰে আৰু ১৯৫৮-৫৯ চনত এলাহাবাদ বিশ্ববিদ্যালয়ত ৰাজনীতি বিজ্ঞানৰ স্নাতকোত্তৰ ডিগ্ৰীৰ বাবে অধ্যয়ন কৰিছিল যদিও অসমাপ্ত হৈ ৰয়। পাছত ১৯৬১ চনত গুৱাহাটী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লাভ কৰে।
১৯৯৩ চনত ৰাষ্ট্ৰীয় নাগৰিক বঁটা
১৯৯৬ চনত ড॰ ৰাম মনোহৰ লোহিয়া ৰাষ্ট্ৰীয় বঁটা
সংবাদ সূৰ্য
সংবাদ জ্যোতি
সংবাদ ৰত্ন
কনকসেন ডেকা দেৱে ২০০৫ চনত ভাৰত চৰকাৰে আগবঢ়োৱা পদ্মশ্ৰী বঁটা প্ৰত্যাখ্যান কৰিছিল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া গল্পকাৰ‎
শ্ৰেণী:অসমীয়া ঔপন্যাসিক‎
শ্ৰেণী:অসমীয়া নাট্যকাৰ‎
শ্ৰেণী:অসমীয়া শিক্ষাবিদ‎
শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি
শ্ৰেণী:অসম সাহিত্য সভাৰ সভাপতি
শ্ৰেণী:নলবাৰী জিলাৰ প্ৰসিদ্ধ ব্যক্তি
শ্ৰেণী:কমল কুমাৰী ৰাষ্ট্ৰীয় বঁটা বিজয়ী
শ্ৰেণী:শ্ৰীমন্ত শংকৰদেৱ বঁটা বিজয়ী
চাৰিশাল গোসাঁনীৰ তেজ (গ্ৰন্থ)

চাৰিশাল গোসাঁনীৰ তেজ তুলিকা শইকীয়াৰ একমাত্ৰ প্ৰকাশিত উপন্যাস। এই উপন্যাসখনত প্ৰধানতঃ সাধনী-নীতিপালৰ কাহিনীৰ লগতে সেই সময়ৰ সাধাৰণ শ্ৰমজীৱী মানুহৰ জীৱনৰ এখনি জীয়া ছবি ঔপন্যাসিকে অংকন কৰিছে। এই উপন্যাসখনৰ প্ৰথম প্ৰকাশ হয় ২০১৩ চনৰ নৱেম্বৰ মাহত, প্ৰকাশ কৰে আখৰ প্ৰকাশে। উপন্যাসখনৰ  তৃতীয় সংস্কৰণটো ২০২১ চনৰ ফেব্ৰুৱাৰী মাহত গুৱাহাটীৰ বান্ধৱ প্ৰকাশৰ দ্বাৰা প্ৰকাশ কৰা হয়। এই উপন্যাসখনৰ বাবে ২০১৪ চনত তুলিকা শইকীয়ালৈ মুনীন বৰকটকী সাহিত্য বঁটা আগবঢ়োৱা হয়।

উদ্ধৃতি

এই নীতিপাল এতিয়া কেৱল সাধনীৰে নহয়, এই ৰাজ্যৰো সৰ্বস্ব। পিতাকে তাইৰ হাতত অৰ্পণ কৰা সোণৰ মেকুৰী আৰু ঢাল-তৰোৱাল ৰক্ষা কৰা এতিয়া তাইৰ প্ৰথম দায়িত্ব। নীতিপালৰ পত্নী হৈ, চুতীয়া ৰাজ্যৰ ৰাণী হৈ সাধনীয়ে এই সম্পদ আৰু ৰাজ্যৰ মৰ্যাদা ৰক্ষা কৰিব লাগিব। এয়া নিয়তিৰ বিধান। এয়াই পিতৃ-মাতৃৰ ইচ্ছা, এয়াই কেঁচাইখাঁতী গোসাঁনীৰো ইচ্ছা।
কিন্তু এতিয়া সেই আসনত বহি আছে মন্ত্ৰীতকৈও বহুগুণে হীন এটি গৰখীয়া ল'ৰা। যি নিতায়ে মন্ত্ৰীৰ চকুলৈ চোৱাও অপৰাধ, যি নিতাই মন্ত্ৰী ডাঙৰীয়া অহা-যোৱা পথত ৰৈ থকাও অপৰাধ- সেই নিতাইৰ ওচৰত তেওঁ মূৰ দোঁৱাই কেনেকৈ?
ৰজা হৈছে মস্তক, মন্ত্ৰীসকল হৈছে নয়নযুগল, ৰাজভড়াল হৈছে মুখ, সৈন্যবাহিনী হৈছে মন, প্ৰতিৰক্ষাৰ কাৰণে থকা দুৰ্গবোৰ হৈছে বাহু আৰু প্ৰজাগণ হৈছে পদযুগল।
এই ৰাজ্যৰ খাতিৰত পুৰণি হৈ যোৱা পাহৰি যাব লাগিব। ৰজা সবাৰে উৰ্দ্ধত। নিজে মূৰ তুলি থাকিবলৈ হ'লে সকলোৰে। মূৰ তল কৰি ৰাখিব লাগিব। নহ'লে নিজৰ মূৰেই খহি পৰিব। শা সকলোৰে মনত সমীহ ভাৱ জগাই ৰাখিব নোৱাৰিলে ক্ষমতাৰ? বাঘজৰী মুঠিমাৰি ধৰি থকা টান হ'ব।
জন্মতে সকলো নিৰ্ণয় হৈ গৈছে- কাৰ কি কাম, কাৰ জীৱন কেনে হ'ব। কাৰোবাৰ জন্ম হৈছে আনক শাসন কৰিবলৈ, কাৰোবাৰ জন্ম হৈছে আনৰ কাৰণে জীৱন দিবলৈ। ইয়াত আপোনাৰ মোৰ হাত নাই।
দগধা বগাৰ ঘোঁৰা আহি বিলৰ পাৰত ৰোৱাৰ লগে লগে আটাইবোৰ মানুহ বিলৰ পৰা উঠি আহিল। গোটেই মাছখিনি দগধা বৰাই ভালকৈ চাই ল'লে। আটাইতকৈ ডাঙৰ ৰৌ মাছটো, চিতল এটা আৰু ৰাঘ বৰালি এটা যাব ৰজাৰ ঘৰলৈ। শ'ল মাছো বাৰক জুৰুলা ভাল পাই ৰজাই। ভাগ একোটা মন্ত্ৰী-ডাঙৰীয়াসকলৰ ঘৰলৈকো কোনোবাদিনা যাব। নিজৰ কাৰণে সৰহকৈ নিবিচাৰে তেওঁ। ভাল চাই চিতল নৰ মনোমোহা এটা, পকা তেঁতেলীৰে সৈতে খাবলৈ বৰালি এটা আৰু মাণ্ডৰ খলিহনা যি হয়।

উৎস

শ্ৰেণী:অসমীয়া উপন্যাস
শ্ৰেণী:অসমীয়া সাহিত্য
মফজ্জ্বল হুছেইন

মফজ্জ্বল হুছেইন চমুকৈ এম হুছেইন (জ. ২৯ জানুৱাৰী, ১৯৪৪ - মৃ. ৯ ছেপ্টেম্বৰ, ১৯৯৯) অসমৰ এগৰাকী জনপ্ৰিয় মঞ্চ যাদুকৰ আছিল। শৈশৱত বিষধৰ সাপ ধৰি ভাল পোৱা মফজ্জ্বল হুছেইনে কিশোৰ অৱস্থাত ঘৰৰপৰা আঁতৰি গৈ ডেৰাডুনত যাদুকৰ ধৰমৰাজ গৰ্গিয়াৰৰ ওচৰত যাদুৰ কলা আয়ত্ব কৰিছিল। ১৯৭২ চনৰপৰা মফজ্জ্বল হুছেইনে 'যাদু সম্ৰাট এম. হুছেইন' নামেৰে পেছাদাৰী যাদুকৰ হিচাপে আত্মপ্ৰকাশ কৰে। অসম আৰু ভাৰতৰ বিভিন্ন স্থানত পেছাদাৰী যাদু শ্বো প্ৰদৰ্শন কৰাৰ বাহিৰেও তেখেতে ১৯৭৫ ডুবাই, মাস্কট, নেপাল আৰু ভূটানত যাদু প্ৰদৰ্শন কৰিছিল। তেখেতৰ যাদু প্ৰদৰ্শনত যাদুসমূহ বিভিন্ন লৌকিক কাহিনী, খুহুটীয়া কাহিনী আদিৰ আলমত ৰচনা কৰা হৈছিল। কাহিনীৰ লগতে বিভিন্ন ৰাজনৈতিক আৰু সামাজিক বিষয়ৰ ওপৰতো তেখেতে যাদুৰ উপযোগী কাহিনী সৃষ্টি কৰি লৈছিল। কহিনুৰ থিয়েটাৰৰ নাটক কুশল কোঁৱৰ-ত ফাঁচীৰ দৃশ্যটোৰ পৰিকল্পনা আৰু পৰিদৰ্শন এম. হুছেইনৰ যাদুৰে কৰা হৈছিল। ১৯৭৩ চনত কলিকতাত অনুষ্ঠিত All India Magician Conference and Competition-ত এক প্ৰদৰ্শনীত এম হুছেইনে ২,২০০ ফুট দীঘল কাগজৰ ৰছী উলিয়াই নতুন অভিলেখ স্থাপন কৰিছিল।

চমু জীৱনালেখ

মফজ্জ্বল হুছেইনৰ জন্ম হৈছিল আমগুৰি গাঁৱৰ কণজান চাৰিআলিত, ১৯৪৪ চনৰ ২৯ জানুৱাৰী তাৰিখে। পিতৃৰ নাম অকণমান আলী আৰু মাতৃৰ নাম মাকন বেগম। তিনিপুত্ৰৰ ভিতৰত মাজু পুত্ৰ মফজ্জ্বুলৰ শৈশৱ অতিবাহিত হৈছিল তেতিয়াৰ ডিব্ৰুগড় জিলাৰ অন্তৰ্গত ডিগবৈৰ গোলাই-ৰ গলিত। সৰু কালৰেপৰাই মফজ্জ্বলে অসাধাৰণ কাম কৰি ভাল পাইছিল। স্কুলত পঢ়ি থকাৰ কালতে তেখেতে সাপ ধৰিবলৈ আৰম্ভ কৰিছিল। তেখেত ৰাষ্ট্ৰপতি ভি.ভি. গিৰি আৰু জ্ঞানী জেইল সিঙৰ সন্মুখতো যাদু প্ৰদৰ্শন কৰিছিল।

১৯৯৯ চনৰ ছেপ্টেম্বৰ মাহৰ ৯ তাৰিখে (৯/৯/১৯৯৯) তেখেতৰ মৃত্যু হয়।

উপস্থাপন শৈলী

বিশাল শৰীৰৰ অধিকাৰী এম হুছেইনৰ মঞ্চ উপস্থিতি আছিল অনন্য। তেখেতৰ মেজিকৰ আইটেমসমূহ সাধাৰণতে গম্ভীৰ, অলৌকিক বা কাব্যিক বিধৰ আছিল। প্ৰদৰ্শিত যাদুসমূহ সাধাৰণতে গম্ভীৰ ভাৱে অৱতাৰণা কৰা হৈছিল যদিও কেইটামান যাদু ধেমেলীয়া বিধৰো ৰাখিছিল। বিভিন্ন ঐতিহাসিক ঘটনা (The Dream of Shahjahan), দেশপ্ৰেমমূলক কাহিনী (কুশল কোঁৱৰৰ ফাঁচী) আদিৰ আলম লৈ যাদুসমূহ প্ৰদৰ্শন কৰা হৈছিল। এম হুছেইনে উত্তৰ-পূৱৰ ৰাজ্যসমূহৰ মাজত সম্প্ৰীতিৰ বাৰ্তাবাহক, নাৰীৰ সম অধিকাৰ আদিৰ ওপৰতো যাদুৰ প্ৰদৰ্শন প্ৰস্তুত কৰিছিল। তেখেতৰ বিশাল দেহ, গুৰু-গম্ভীৰ কণ্ঠই তেখেতৰ যাদু প্ৰদৰ্শনত গম্ভীৰতা আনি দিছিল। অসমত যাদু প্ৰদৰ্শনক মঞ্চ-কলা হিচাপে প্ৰথমে প্ৰতিষ্ঠিত কৰিছিল এম হুছেইনে।

তথ্য সূত্ৰ

শ্ৰেণী:যাদুকৰ
শ্ৰেণী:অসমৰ ব্যক্তি
নিকাহ হালালা

নিকাহ হালালা (; তাহলিল বিবাহ নামেৰেও পৰিচিত) এনে এক প্ৰথা য'ত এগৰাকী মহিলাই তিন তালাক লাভ কৰি অন্য এজন পুৰুষক বিয়া কৰাই যৌন সম্পৰ্ক কৰে, শেষত বিবাহ সমাপ্ত কৰি পূৰ্বৰ স্বামীক পুনৰ বিয়া কৰায়। বিশেষকৈ যিহেতো বেলেগৰ ঘৰলৈ বা বেলেগ পৰিয়াললৈ নিজৰ ছোৱালী বা বোৱাৰী জনীক যৌন সম্পৰ্ক বাবে পঠোৱাত সন্মান আৰু আত্মসন্মানৰ কথা আহি পৰে বা মনে নকয় সেইবাবে হালালা ঘৰৰ পৰিয়ালৰ মানুহৰ মাজতেই কৰাই থোৱা দেখা যায় ।নিকাহ মানে বিবাহ আৰু হালালাৰ অৰ্থ হ'ল হালাল বা হালাল কৰাৰ উপায়।

মূলতঃ তিন তালাকক স্বীকৃতি প্ৰদানকাৰী মুছলিম সংখ্যালঘু দেশসমূহৰ দ্বাৰা নিকাহ হালালা অনুশীলন কৰা হয়।

ভাৰতকে ধৰি বহু দেশত নিকাহ হালালাক চৰকাৰে নিষিদ্ধ কৰিছে কাৰণ ইয়াৰ অপব্যৱহাৰ আৰু শোষণৰ সম্ভাৱনা আছে।

তথ্য সংগ্ৰহ
শাস্ত্ৰাৰ্থ

প্ৰাচীন ভাৰতবৰ্ষত প্ৰচলিত একপ্ৰকাৰৰ বৌদ্ধিক বিতৰ্ক হৈছে শাস্ত্ৰাৰ্থ। ই আছিল একপ্ৰকাৰৰ দাৰ্শনিক আৰু ধৰ্মীয় বিতৰ্ক য’ত পণ্ডিতসকলে অংশগ্ৰহণ কৰি হিন্দু শাস্ত্ৰৰ অভ্যন্তৰীণ অৰ্থ(ভেদ) উন্মোচন কৰিছিল যাক শাস্ত্ৰ বুলি জনা যায়।
ভাৰতত তিনিপ্ৰকাৰৰ শাস্ত্ৰাৰ্থ প্ৰচলিত আছিল- বদকথা (সত্যক লক্ষ্য কৰি কৰা সুস্থ আলোচনা), জল্পকথা (য’ত দুটা পৰস্পৰ বিৰোধী ব্যাখ্যায় ইটোৱে সিটোৰ লগত প্ৰতিদ্বন্দ্বিতা কৰিছিল) আৰু বিতণ্ডকথা (যিবোৰে নিজৰ মতামত প্ৰতিষ্ঠা নকৰাকৈয়ে আন মতামতক আক্ৰমণ কৰিছিল)। গুৰু-শিষ্যৰ মাজত বা একেটা দাৰ্শনিক ধাৰণাৰ অন্তৰ্গত লোকসকলৰ মাজত বদকথা কৰা হৈছিল। আনহাতে জল্পকথা আৰু বিতণ্ডকথা বিভিন্ন বিদ্যালয়ৰ মানুহৰ মাজত বা বিৰোধী সম্প্ৰদায়ৰ সৈতে কৰা হৈছিল। প্ৰাচীন শাস্ত্ৰৰ জ্ঞান দেখুৱাই প্ৰতিযোগিতাত জয়ী হোৱাৰ বাবে মানুহে ইজনে সিজনৰ লগত প্ৰতিদ্বন্দ্বিতা কৰিছিল।

উৎস

শ্ৰেণী:ভাৰতীয় দৰ্শন
শংকৰদেৱৰ ভাগৱত

শংকৰদেৱৰ ভাগৱত হৈছে শ্ৰীমন্ত শংকৰদেৱে পঞ্চদশ-ষষ্ঠদশ শতিকাত ৰচনা কৰা ভাগৱত পুৰাণৰ অসমীয়া অভিযোজন৷ যদিও ৰচনাখনৰ প্ৰধান অংশ শংকৰদেৱে ৰূপান্তৰিত কৰিছিল, তথাপিও সেই সময়ৰ আন কেইজনমান লেখকে বাকী অংশবোৰত অৰিহণা যোগাইছিল। গ্ৰন্থখন মূল সংস্কৃতৰ পৰা স্থানীয় ভাষালৈ আক্ষৰিক অনুবাদ নহয় যদিও ই ভাষা আৰু বিষয়বস্তুৰ স্থানীয় পৰিৱেশৰ লগত খাপ খোৱা।
]]

অনুবাদ

শ্ৰীমন্ত শংকৰদেৱে নিজৰ জীৱনৰ বিভিন্ন কালচোৱাত মূল ভাগৱত পুৰাণৰ বিভিন্ন শিতানক ৰূপান্তৰিত কৰিছিল। সেইবোৰ হ'ল:

বাৰ ভূঞা ৰাজ্যত

ষষ্ঠ পুথি (অজামিল উপাখ্যান)
অষ্টম পুথি (অমৃত মন্থন): শংকৰদেৱে মূল চৌবিশটা অধ্যায়ৰ প্ৰথম আৰু শেষ অধ্যায় বাদ দিছে, আৰু বাকীবোৰৰ পৰা চাৰিটা কাহিনী বৰ্ণনা কৰিছে (গজেন্দ্ৰপাখ্যান, আমৰ্তা-মন্থন, হৰ-মোহন আৰু বলি-ছলন) । এই কাহিনীবোৰৰ ভিতৰত প্ৰথম আৰু তৃতীয়খন কীৰ্তন-ঘোষাৰ, আৰু চতুৰ্থখন স্বতন্ত্ৰ গ্ৰন্থ। তথাপিও সেইবোৰ সকলো একেলগে উপস্থাপন কৰি কম্পোজিটৰ এটা অংশ গঠন কৰা হয়। শংকৰদেৱে অমৃত-মন্থনক মুক্তভাৱে বিকশিত কৰি কাব্যিক আৱেগ আৰু খণ্ডৰে সজাই তুলিছে।

কোচ ৰাজ্যত

প্ৰথম পুথি
দ্বিতীয় পুথি
সপ্তম পুথি (বলিচলন অংশ)
নবম পুথি (হেৰাই গ’ল)
দশম পুথি: এই পুথিৰ প্ৰথম অংশ আদি-দশম শংকৰদেৱে ১৫৫১ পৰা ১৫৫৮ চনৰ ভিতৰত ৰূপান্তৰ কৰিছিল; আৰু তেওঁ ইয়াক তেওঁৰ ধৰ্মীয় প্ৰচাৰ-প্ৰচাৰৰ (একশৰণ ধৰ্ম) মুখ্য প্ৰামাণ্য গ্ৰন্থ হিচাপে ধাৰণা কৰিছিল কাৰণ ইয়াত তেওঁ বহু সংখ্যক মূল অংশ যোগ কৰিছিল, যাক উপদেশ (উপদেশমূলক বাণী) বুলি কোৱা হয়। কীৰ্তন-ঘোষাৰ তুলনাত ইয়াৰ ভাষা গম্ভীৰ আৰু পৰিণত। মূল পুথিৰ সৈতে যথেষ্ট বিশ্বস্ততা ৰাখি ৰূপান্তৰ কৰা হলেও, ইয়াত শ্ৰীধৰ স্বামীৰ ভাৱাৰ্থ-দীপিকাৰ ব্যাখ্যা অনুসৰণ কৰা হৈছে। কৃষ্টৰ লীলাময়তা অধিক প্ৰকাশ পোৱা গৈছে আৰু দাৰ্শনিক অংশবোৰ বাদ দিয়া হৈছে।
একাদশ পুথি
দ্বাদশ পুথি

এইবোৰৰ ভিতৰত, দশম পুথি, যাক স্থানীয়ভাৱে দশম বুলি কোৱা হয়, বিশেষকৈ মহাপুৰুষীয়া ধৰ্মৰ গ্ৰন্থসমূহৰ মাজত বহুলভাৱে জনপ্ৰিয়, কীৰ্তন-ঘোষাৰ পাছত দ্বিতীয় স্থানত। শংকৰদেৱৰ নবম পুথিৰ ৰূপান্তৰ হেৰাই গ'ল বুলি বিশ্বাস কৰা হয়।

অন্য ৰূপান্তৰকাৰীসকল হ’ল:
চতুৰ্থ পুথি: অনন্ত কন্দলী, অনিৰুদ্ধ কবি, গোপাল চৰণ দ্বিজ
পঞ্চম পুথি: অনিৰুদ্ধ কবি
সপ্তম পুথি: কেশৱ দাস
নৱম পুথি: কেশৱ দাস
দশম পুথি: অনন্ত কন্দলী (সহ অংশ)

মূলৰ সৈতে পাৰ্থক্য

সংস্কৃতত লিখা মূলখন শংকৰদেৱে সেই সময়ৰ অসমীয়া শব্দ আৰু প্ৰবচনলৈ অনুবাদ কৰিছিল যদিও সেয়া শব্দাংশৰ অনুবাদ নাছিল। তেওঁ ইচ্ছাকৃতভাৱে অসমৰ পৰিস্থিতিৰ লগত খাপ খুৱাই কিছুমান খণ্ড বাদ দি আন কিছুমানৰ সাৰাংশ বা বিশদভাৱে উল্লেখ কৰিছিল। তেওঁ ফুলৰ নাম সলনি কৰি অসমত পোৱা ফুলৰ নাম দিছিল। তাতোকৈ তাৎপৰ্যপূৰ্ণ কথাটো হ’ল, মূল গ্ৰন্থসমূহত বৰ্ণাশ্ৰমৰ কথা উল্লেখ আছে যদিও তেওঁ নতুন সামাজিক ব্যৱস্থাৰ কথা উল্লেখ কৰিছে। কিছুমান অধিক অস্পষ্ট দাৰ্শনিক অংশৰ মূলভাব আকাৰত উল্লেখ হৈছিল যাতে অসমৰ সাধাৰণ মানুহে সহজতে বুজিব পাৰে।

টোকা

তথ্যসূত্ৰ

শ্ৰেণী:শংকৰদেৱ
শ্ৰেণী:অসমীয়া গ্ৰন্থ
শ্ৰেণী:নৱবৈষ্ণৱ ধৰ্ম
নাহু সেনয় গিৰ্মা

নাহু সেনই গিৰ্মা এগৰাকী ইথিঅ'পিয়াৰ মহিলা অধিকাৰ কৰ্মী। ২০১০ চনৰ এপ্ৰিল মাহত মহিলাসকলক নেতৃত্বৰ ভূমিকাত প্ৰশিক্ষণ দিবলৈ স্থাপিত বেচৰকাৰী সংস্থা এছ’চিয়েশ্যন অৱ উইমেন ইন বল্ডনেছ (AWiB)ৰ তেওঁ সহ-প্ৰতিষ্ঠাপক৷ কাৰ্যবাহী সঞ্চালিকা হিচাপে কেইবাটাও দাতব্য সংস্থা স্থাপন কৰিছে।

কৰ্মজীৱন

নাহু সেনায় গিৰ্মাৰ জন্ম মেকেলেত হৈছিল । ৩৪ বছৰ বয়সত মৃত্যু হোৱা তেওঁৰ পিতৃয়ে তেওঁক পৰম্পৰাগতভাৱে পুৰুষসুলভ নাম দিছিল যাৰ অনুবাদ হৈছে "এতিয়া ভাল কিবা এটা হৈছে", কাৰণ তেওঁ কন্যা সন্তান পাই ইমানেই আনন্দিত হৈছিল।

গিৰমাই পৰিচালনা পৰামৰ্শদাতা হিচাপে কাম কৰে।

গিৰমা আফ্ৰিকান উইমেন ইন বিজনেছৰ সহ-প্ৰতিষ্ঠাপক (ৰোমান কিফ্লেৰ সৈতে) আৰু কাৰ্যবাহী সঞ্চালক, যিটো ২০১০ চনৰ এপ্ৰিল মাহত মহিলাসকলক তেওঁলোকৰ সম্প্ৰদায়ত নেত্ৰী হ'বলৈ প্ৰশিক্ষণ দিবলৈ স্থাপিত কৰা এটা বেচৰকাৰী সংস্থা। সংস্থাটোৱে মহিলাসকলক উদ্যোগী হিচাপে গঢ়ি তুলিবলৈ অনলাইন মঞ্চ আৰু ই-লাৰ্নিং পাঠ্যক্ৰম আয়োজন কৰে।

তথ্যসূত্ৰ

শ্ৰেণী:ইথিঅ’পিয়াৰ নাৰী অধিকাৰ কৰ্মী
মৃণাল তালুকদাৰ

মৃণাল তালুকদাৰ হৈছে অসমৰ এগৰাকী জ্যেষ্ঠ সাংবাদিক, লেখক আৰু তথ্যচিত্ৰ নিৰ্মাতা।

জন্ম আৰু পৰিচয়

তেখেতৰ জন্ম হৈছিল গুৱাহাটী চহৰত। তেখেতৰ পিতৃ নন্দ তালুকদাৰ এগৰাকী গৱেষক আৰু সাহিত্যিক আছিল।

শিক্ষা আৰু কৰ্মজীৱন

মৃণাল তালুকদাৰে কটন কলেজৰ পৰা উচ্চতৰ মাধ্যমিকৰ শিক্ষা গ্ৰহণ কৰাৰ পাছত আৰ্যবিদ্যাপীঠ কলেজৰ পৰা স্নাতক ডিগ্ৰী গ্ৰহণ কৰে। ১৯৮৯ চনত তেখেত দ্যা ছেণ্টিনেল কাকতৰ উপ-সম্পাদক হিচাপে সাংবাদিক জীৱনৰ আৰম্ভণি কৰে। ইয়াৰ পাছত তেখেত ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয় ৰ পৰা গণমাধ্যম বিষয়ত স্নাতকোত্তৰ ডিগ্ৰী গ্ৰহণ কৰে।

১৯৯০-৯১ চনত তেওঁ‌ দ্য মেঘালয়ান গাৰ্ডিয়ান আৰু দ্য নৰ্থইষ্ট টাইমছ নামৰ দুখন কাকতত ষ্টাফ ৰিপৰ্টাৰ হিচাপে কাম কৰে। ১৯৯২ চনত তেওঁ দ্যা আছাম ট্ৰিবিউন কাকতৰ ষ্টাফ ৰিপৰ্টাৰ হিচাপে কাম কৰে। ইয়াত কিছুদিন কাম কৰাৰ পাছত তেখেতে দ্য ইউনাইটেড নিউজ অৱ্ ইণ্ডিয়া নামৰ বাতৰি সংস্থা এটাৰ গুৱাহাটীৰ কাৰ্যালয়ত মুখ্য সংবাদ-দাতা হিচাপে যোগদান কৰে। কেইবছৰমান কাম কৰাৰ পাছত তালুকদাৰে সংস্থাটো ত্যাগ কৰে আৰু নিজৰ লিখা-মেলা আৰু গৱেষণাত মনোনিৱেশ কৰে।

বৰ্তমান তেওঁ প্ৰতিদিন টাইমৰ জ্যেষ্ঠ সাংবাদিক হিচাপে কৰ্মৰত।

তথ্যচিত্ৰ

In search of a job
Road to China

প্ৰকাশিত গ্ৰন্থ

অসম (সাতটা খণ্ড)
মৌতম
১৯৬২ (গ্ৰন্থ)
মান্দালয় (গ্ৰন্থ)
স্বৰাজোত্তৰ অসম
ছাংপোৰ পৰা ব্ৰহ্মপুত্ৰলৈ
Secret killings of Assam

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমৰ সাংবাদিক
শ্ৰেণী:অসমীয়া সাহিত্যিক
মহাভাৰত

মহাভাৰত হৈছে প্ৰাচীন ভাৰতৰ দুই প্ৰধান সংস্কৃত মহাকাব্যৰ ভিতৰত এখন (আনখন হৈছে ৰামায়ণ)। এই মহাকাব্য ভাৰতীয় ইতিহাসৰ এক গুৰুত্বপূৰ্ণ অংশ। কুৰুক্ষেত্ৰৰ যুদ্ধ আৰু কৌৰৱ তথা পাণ্ডৱসকলৰ শেষ দশা বৰ্ণনাৰ উপৰিও মহাভাৰতত হিন্দু দৰ্শনৰ বহুতো তত্ত্ব বিষয়ক আলোচনা সন্নিবিষ্ট আছে।

মহাকবি ব্যাসক মহাভাৰতৰ লেখক বুলি অভিহিত কৰা হয়। ইয়াৰ ৰচনাৰ স্তৰ আৰু ইতিহাসৰ তথ্য উলিয়াবলৈ বহুতো চেষ্টা চলোৱা হৈছে। যদিও, এই কাহিনীৰ উৎপত্তি খ্ৰীষ্টপূৰ্ব ৮ম আৰু ৯ম শতিকাৰ ভিতৰত হোৱা বুলি ঠাৱৰ কৰা হৈছে। সম্ভৱত গুপ্ত যুগৰ প্ৰথম ভাগৰ সময়ত কাহিনীটোৱে এতিয়াৰ ৰূপ পায়। মহাভাৰতত প্ৰায় এক লাখ শ্লোক আৰু দীঘল গদ্য বৰ্ণনাসমূহ ধৰি প্ৰায় ১৮ লাখ শব্দ আছে। ইয়াৰ কলেৱৰ ইলিয়াদ আৰু ওডিছীৰ সন্মিলিত দৈৰ্ঘ্যতকৈ দহগুণ বেছি বা ৰামায়ণতকৈ চাৰিগুণ বেছি।

উদ্ধৃতি

১) धर्मादर्थश्च कामश्च स किमर्थं न सेव्यते।
ধাৰ্মিকতাৰ পৰাই ধন আৰু আনন্দও। গতিকে, ধাৰ্মিকতাক কিয় সৎকাৰ কৰা উচিত নহয়?
১৮.৫.৪৯ ইংৰাজী সংস্কৃত
২) তপস্যাৰ দ্বাৰা, বলিদানৰ দ্বাৰা, উদাৰতাৰ অভ্যাসৰ দ্বাৰা, সত্য কোৱাৰ দ্বাৰা আৰু প্ৰজ্ঞাৰ আদালতত যি ফল উপভোগ কৰা হয়, সেই সকলোবোৰ নিৰাপত্তাৰ কৰ্তব্য পালন কৰি লাভ কৰিব পাৰি।
মহিৰ্ষী বাল্মীকি, মহাভাৰত, পৃ. ২৩৬
৩) যিকোনো এটা হেঁ‌পাহৰ বস্তু পোৱাৰ আগমুহুৰ্তলৈকে সেই বস্তুটোৰ প্ৰতি মানুহৰ আসক্তি থাকে। বস্তুটো পোৱাৰ পাছত মানুহ পুনৰ নতুন আকাংক্ষাৰ দাস হয়।

৪) মানুহৰ সহজাত স্বভাৱ সলাব নোৱাৰি। পানীৰ গুণ হ'ল শীতলতা। পানী তপতালেও পাছত শীতল হ'বই।

৫) কস্তুৰী লুকুৱাই থ'লেও তাৰ সুগন্ধক লুকাব নোৱাৰি। ঠিক তেনেকৈয়ে মানুহৰ সুগুণ এদিন প্ৰকাশ পাব।

উৎস

বাহ্যিক সংযোগ

শ্ৰেণী:ধৰ্মগ্ৰন্থ